Vier mense gevang vir moord in Noordwes | Maroela Media
Vier mense gevang vir moord in Noordwes
Vier mense is in Mmabatho vir die moord op die vrou van een van die mans in hegtenis geneem, het die polisie in Noordwes Dinsdag gesê.
Twee vroue, onderskeidelik 42 en 48 jaar oud, en twee mans, onderskeidelik 25 en 55 jaar oud is oor Paasnaweek in hegtenis geneem, het brigadier Thulani Ngubane gesê. Ketlagomang Ivy Molefe (50) is op 15 Maart deur haar eggenoot as vermis aangemeld toe sy die vorige dag nie van die werk af by die huis opgedaag het nie. Ngubane sê die polisie soek steeds na haar liggaam. Een van die verdagtes het egter erken dat sy motor in die moord gebruik is en dit is Vrydag met bloedvlekke opgespoor. Polisie wag nou vir die forensiese uitslae om te bevestig of die bloedvlekke aan Molefe behoort. In die tyd wat sy vermis geraak het, was sy in diens van die provinsiale departement van finansies. Die vier sal na verwagting Dinsdag in die landdroshof in Mmabatho verskyn. -SAPA
Dronk spoedvraat op motorfiets gevang
Julle beweer om 'n nuusdiens vir Afrikaners te wees. Ek sien nie juis enige kulturele belangstelling vir so'n berig nie, helaas.